AIŠKINAMASIS RAŠTAS

Dėl pritarimo projektui „Socialinio būsto prieinamumo didinimas Molėtų rajono savivaldybėje“ ir įsipareigojimo skirti finansavimą

1. **Parengto tarybos sprendimo projekto tikslai ir uždaviniai:**

Projektas rengiamas pagal 2022–2030 m. Utenos regiono plėtros planą ir Pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gaires (toliau – Gairės) ir kvietimą teikti projektų įgyvendinimo planus „Socialinio būsto fondo plėtra Utenos regione II“ Nr. 29-402-P. Projekto finansavimo šaltiniai: Europos regioninės plėtros fondo lėšos ir savivaldybės biudžeto lėšos.

**Sprendimo tikslas – įvykdyti projekto išankstines sąlygas, būtinas projekto įgyvendinimui ir sukurtų paslaugų tęstinumo užtikrinimui. Sprendimu patvirtinamas Molėtų rajono savivaldybės administracijos ketinimas įgyvendinti projektą, skyrus finansavimą ir įsipareigojama užtikrinti, kad priemonės lėšomis finansuoti būstai 5 metus po projekto įgyvendinimo pabaigos liks socialinio būsto fondo sąraše**.

Šiuo projektu sprendžiama pagrindinė Utenos regiono plėtros plane nustatyta socialinės ir sveikatos priežiūros srities problema – nepakankama socialinių ir sveikatos priežiūros paslaugų kokybė ir prieinamumas. Nustatytas nepakankamas socialinio būsto fondas Molėtų rajone, 2023 m. sausio mėnesio duomenimis Molėtų rajone laukiančių socialinio būsto buvo 132 asmenys (šeimos). Nustatytas vidutinis socialinio būsto laukimo terminas yra 9 metai.

Projekto tikslinė grupė - asmenys (šeimos), turintys teisę į socialinio būsto nuomą.

Projekto metu planuojama įsigyti 11 socialinių būstų, planuojami būstų dydžiai: 1 būstas, bendras plotas 50 kv. m , 1 būstas, bendras plotas 30 kv. m., 3 būstai po 56 kv. m. 6 būstai po 70 kv. m. Taip pat planuojamas dviejų būstų pritaikymas neįgaliesiems.

 Pagal Gairėse nurodytas finansavimo sąlygas, didžiausia galima šio projekto iš ES fondų lėšų finansuojamoji dalis yra 85 proc. visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 15 proc. visų tinkamų finansuoti projekto išlaidų, įskaitant ir netinkamoms finansuoti išlaidoms apmokėti bei įsipareigoti tęsti veiklas 5 metus po projekto įgyvendinimo, užtikrinant veiklų vykdymo finansavimą.

 Projekto įgyvendinimo planas turi būti pateiktas iki 2023 m. gruodžio 29 d. 17 val. Planuojama projekto įgyvendinimo pradžia 2024 m. I ketvirtis. Planuojama projekto įgyvendinimo pabaiga 2026 m. I ketvirtis.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Įsigyti 11 socialinių būstų. Naujų arba modernizuotų socialinių būstų naudotojų skaičius per metus 44.

1. **Lėšų poreikis ir jų šaltiniai:**

Planuojama bendra projekto preliminari vertė – 1 632 341,09 Eur., iš jų ES fondų investicijų lėšos – 1 387 489,93 Eur, pareiškėjo lėšų dalis – 244 851,16 Eur.

**5. Kiti sprendimui priimti reikalingi pagrindimai, skaičiavimai ar paaiškinimai.**